A început Săptămâna Modei la Londra. Tendințele din sezonul toamnă-iarnă 2021.
A început Săptămâna Modei feminine la Londra. Designerii își expun creațiile pentru sezonul toamnă-iarnă 2021. La Săptămâna Modei vor fi prezenți 95 de designeri. Când vine vorba de tendințe, designerii au rupt granițele creativității. Imprimeurile sunt nelipsite și în acest sezon.
A început Săptămâna Modei la Londra, dar de data aceasta, în online. Așa că, acum, ai ocazia să te inspiri de la cei mai mari designeri din lume, care îți vor prezenta creațiile pentru sezonul Toamnă-Iarnă de anul acesta.Vei vedea pe podiumul de la Londra și creațiile designerului român Carmen Emanuela Popa: "Nu vor lipsi imprimeurile și nici catifeaua. Dacă ai în dulap haine lejere, nu renunța la ele, pentru că sunt în continuare la modă.“Indiferent de trend, creatorul de modă Ovidiu Buta, te sfătuiește să porți hainele în care te simți bine.Ovidiu Buta, critic de modă: "Cred că în primul rând am realizat câte haine sunt în jurul nostru. Asta am realizat și câte ne sunt cu adevărat de folos. Ce înseamnă de folos. Câte haine ne fac să ne simțim noi înșine. Că, de fapt, asta e important.“Și designerii au ținut cont de pandemie. Mulți au renunțat la extravaganță și mizează în 2021 pe hainele care se pot purta oriunde.Ovidiu Buta, critic de modă: "Moda este pentru toată lumea. Și mi se pare firesc ca pe un podium de modă să existe diversitate. Asta mi se pare firesc.“.